钦定古今图书集成/明伦汇编/官常典/第077卷 > 南安隐王余
## 钦定古今图书集成/明伦汇编/官常典/第077卷 > 南安隐王余

按《魏书》本传：“南安王余，真君三年封吴王，后改封南
安王。世祖暴崩，中常侍宗爱矫皇太后令，迎余而立
之，然后发丧，大赦，改年为永平。余自以非次而立，厚
赏群下，取悦于众。为长夜之饮，声乐不绝。旬月之间，
帑藏空罄。尤好弋猎，出入无度。边方告难，余不恤之，
百姓愤惋，而余晏如也。宗爱权恣日甚，内外惮之。余”
疑爱将谋变，夺其权，爱怒，因余祭庙，夜杀余。高宗葬
以王礼，谥曰“隐。”